**ELŐTERJESZTÉS**

**Szombathely Megyei Jogú Város Közgyűlésének 2024. november 28-i ülésére**

**Javaslat előadó-művészeti szervezetekkel megkötésre kerülő**

**fenntartói megállapodások jóváhagyására**

Az Önkormányzat és a fenntartásában működő előadó-művészeti szervezetek (a továbbiakban: Szervezetek) között a Közgyűlés a 177/2021. (X.28.) Kgy. számú határozatával jóváhagyott, 2021. november 9. napján 3 éves határozott időtartamra létrejött fenntartói megállapodások (a továbbiakban: Megállapodás) 2024. december 31. napjával lejárnak, ezért indokolt az előadó-művészeti szervezetekkel ismételten Megállapodást kötni.

Önkormányzatunk három nyilvántartásba vett (ebből kettő kiemelt: Mesebolt Bábszínház, valamint a Weöres Sándor Színház Nonprofit Kft., illetve egy nemzeti minősítésű: Savaria Szimfonikus Zenekar) előadó-művészeti szervezetet tart fenn.

Az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvényben (a továbbiakban: Emtv.) és az előadó-művészeti szervezetek támogatásának részletes szabályairól szóló 428/2016. (XII.15.) Korm. rendeletben (a továbbiakban: Rendelet) foglaltak alapján szükséges eljárni.

A Megállapodás tartalmára vonatkozóan a Rendelet 11.§ (1)-(2) bekezdései irányadóak, amelyek értelmében az előadó-művészeti szervezettől elvárt teljesítményt az adott területre jellemző mutatókkal, illetve megfelelő követelmény-leírással kell meghatározni, továbbá a Megállapodásban költségnemenként fel kell tüntetni a feladatteljesítéshez rendelt forrást, több forrás esetén azok egymáshoz viszonyított arányát.

Figyelembe véve a szóban forgó szervezetek kiegyensúlyozott működését, a Megállapodások időtartama - a korábbi évek gyakorlatának megfelelően – három évre vonatkozik (jelen esetben 2025. január 1. napjától 2027. december 31. napjáig), azzal a kiegészítéssel, hogy amennyiben a költségvetés nem biztosít megfelelő anyagi fedezetet a megállapodásban foglaltak maradéktalan megvalósítására, úgy a Felek ennek megfelelően kötelesek módosítani a szerződést.

Az előterjesztés 1. számú melléklete a Weöres Sándor Színház Nonprofit Kft.-vel, a 2. számú melléklete a Mesebolt Bábszínházzal, a 3. számú melléklete a Savaria Szimfonikus Zenekarral megkötendő megállapodások tervezetét tartalmazza.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2024. november „ ”**

**/: Dr. Nemény András :/**

**HATÁROZATI JAVASLAT**

**…../2024. (XI. 28.) Kgy. számú határozat**

1./ A Közgyűlés a „Javaslat előadó-művészeti szervezetekkel megkötésre kerülő fenntartói megállapodások jóváhagyására” c. előterjesztést megtárgyalta, és a fenntartói megállapodásokat az előterjesztés melléklete szerinti tartalommal (1. sz. melléklet: Weöres Sándor Színház Nonprofit Kft., 2. sz. melléklet: Mesebolt Bábszínház, 3. sz. melléklet: Savaria Szimfonikus Zenekar) jóváhagyja.

2./ A Közgyűlés felhatalmazza a polgármestert a fenntartói megállapodások aláírására, és felkéri az előadó-művészeti szervezet támogatásának részletes szabályairól szóló 428/2016. (XII.15.) Korm. rendelet 11.§ (3) bekezdésében meghatározott kijelölt szerv (Pest Vármegyei Kormányhivatal) részére történő benyújtására.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

/A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Szabó Tibor, a Weöres Sándor Színház Nonprofit Kft. ügyvezető igazgatója

Csató Kata, a Mesebolt Bábszínház igazgatója

Kiss Barna, a Savaria Szimfonikus Zenekar igazgatója/

**Határidő:** azonnal (1. pont vonatkozásában)

2024. december 15. (2. pont vonatkozásában)